Vanšuanas

Vansuanas ( – „Dešimt tūkstančių pavasarių“) – istorinė vietnamiečių karalystė, egzistavusi 544–602 m. šiauriniame Vietname su centru Raudonosios upės deltoje. Valstybę valdžiusi dinastija yra žinoma kaip Ankstyvoji Li dinastija ().

 Raida 
Valstybės įkūrėjas buvo vienas iš Hanojaus vietininkų Kinijos imperijos Dziaodžou provincijoje – Li Bonas (). Jis buvo kilęs iš vietnamizuotos kinų giminės, kuri buvo atsikėlusi į Vietnamą I amžiuje.Taylor, Keith Weller. (1983). The Birth of Vietnam. University of California Press. ISBN 0520074173. Tuo metu Dziao provincijoje vyko daug sukilimų prieš Kinijos valdžią. Pasinaudodamas Liang dinastijos nusilpimu, Li Bonas surinko vietos didžiūnus, valstiečius, mobilizavo imperatoriškąją armiją ir laivyną, ir 543 m. nutraukė Liangų administraciją šiaurės Vietname. Kitais metais jis titulavosi imperatoriumi Li Namde (, t. y. „Pietų imperatorius Li“).

Savąją valstybę jis pavadino Vansuanu, ir jos sostine padarė Longbieno miestą netoli dab. Hanojaus. Li Bonas save laikė Namvieto tradicijų pratęsėju, todėl valstybę kartais vadindavo Namvietu.Tucker, Spencer C. Vietnam. University Press of Kentucky, Feb 25, 1999 – 256 pages 544 m. įkūrimui paminėti jis pastatydino Čankuoko pagodą.

Įkurtoji valstybė susidūrė su augančia grėsme pietuose (iš Čampos) ir šiaurėje (iš Liangų Kinijos). Liangų imperatorius Udi pasiuntė karvedį Čen Basianą () susidoroti su sukilusia provincija, ir Kinijos armijos nusiaubė Vietnamą, o 545 m. užėmė Longbieną. Imperatorius buvo priverstas bėgti į kalnuotas teritorijas vakaruose, kur 548 m. nužudytas, prieš tai įpėdiniais paskyręs vyresnįjį brolį Li Tienbao ( ir karvedį Čieu Vietvuongą (). Pirmajam mirus 555 m. ir nepalikus įpėdinio, vieninteliu Vanšuano valdovu liko karvedys Čieu, kuris tęsė pasipriešinimo kovą prieš Kiniją. Jis taikė įvairias partizanines taktikas, kurias taikys vėlesni sukilėliai.

Netrukus kilus pilietiniam karui pačioje Kinijoje, generolas Čen Basianas turėjo palikti Vietnamą ir karas su Kinija baigėsi. Tačiau vietnamiečiai šia palankia situacija nepasinaudojo įtvirtinti savo pozicijoms, nes Vansuane prasidėjo pilietinis karas dėl valdžios. Karvedį Čieu iš sosto siekė išstumti Li giminės atstovas Li Fattu (). Nors iš pradžių abu pretendentai nusprendė pasidalinti šalį į dvi dalis, 570 m. Li Fattu pažeidė šią sutartį, nusiaubė sostinę, o Čieu galiausiai nusižudė.Anh Thư Hà, Hò̂ng Đức Trà̂n A brief chronology of Vietnam's history - Page 23 2000 Pasinaudodamas šia proga, Li Fattu suvienijo Vansuaną ir paskelbė save imperatoriumi Li Nam De II. Jis valdė 32 metus.

602 m. į Vanšuaną vėl įsiveržė Kinijos armija. Tuo metu Kiniją jau valdė karinga Sui dinastija, užsibrėžusi suvienyti visas kadaise turėtas teritorijas. Susidūręs su priešo invazija, Li Namde II pasirinko prieštaringai vertinamą sprendimą nesipriešinti ir pasiduoti. Taip jis norėjo išlaikyti taiką savo šalyje, paaukodamas jos nepriklausomybę. Po 60 metų pertraukos Kinija atkūrė savo administraciją šalyje, ir ilgainiui čia įkurtas Anamo generalinis protektoratas.

Ankstyvosios Li dinastijos viešpatavimas vertinamas kaip vienas pirmųjų Vietnamo bandymų atkurti savo nepriklausomybę. Jo metu labai sustiprėjo vietnamietiškoji tapatybė.

 Valdovai 

 Asmeninis vardas Imperatoriaus vardas Valdymo metai Li BonasLý Bôn 李賁  Lý Nam Đế 李南帝  544–548 Li TienbaoLý Thiên Bảo 李天寶     548–555 Čieu VietvuongasTriệu Việt Vương 趙越王    548–571 Li Fattu, Lý Phật Tử 李佛子  Hậu Lý Nam Đế 後李南帝  544–548

 Išnašos 

Kategorija:Vietnamo istorinės valstybės